CELEX: 62018TN0726
Language: lt
Date: 2018-12-07 00:00:00
Title: Byla T-726/18: 2018 m. gruodžio 7 d. pareikštas ieškinys byloje Melin / Parlamentas

18.2.2019   
            
            
               LT
            
            
               Europos Sąjungos oficialusis leidinys
            
            
               C 65/42
            
         
      2018 m. gruodžio 7 d. pareikštas ieškinys byloje Melin / Parlamentas
      
      (Byla T-726/18)
      (2019/C 65/54)
      Proceso kalba: prancūzų
      
         Šalys
      
      
         Ieškovė: Joëlle Melin (Obanė, Prancūzija), atstovaujama advokato F. Wagner
      
         Atsakovas: Europos Parlamentas
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti neteisėtumu grindžiamą reikalavimą priimtinu ir pripažinti MASD (narių statuto įgyvendinimo taisyklės) 33 ir 68 straipsnius neteisėtais;
               
            
                  —
               
               
                  pripažinti, kad 2018 m. spalio 4 d. Generalinio sekretoriaus sprendimas priimtas nesant teisinio pagrindo;
               
            iš esmės:
      
                  —
               
               
                  panaikinti 2018 m. spalio 4 d. Europos Parlamento generalinio sekretoriaus sprendimą, kuriuo nustatoma, kad ieškovė skolinga 130 339,35 eurų dėl nepagrįstai sumokėtų sumų, susijusių su Parlamento narių padėjėjų išlaidomis, ir nurodomos priežastys, dėl kurių šios sumos yra susigrąžinamos, apie sprendimą pranešta 2018 m. spalio 10 d. laišku Nr. D316037, sprendimas priimtas taikant iš dalies pakeisto 2008 m. gegužės 19 d. ir liepos 9 d. Europos Parlamento biuro sprendimo 2009/C 159/01 „dėl Europos Parlamento narių statuto įgyvendinimo taisyklių“ 68 straipsnį,
               
            
                  —
               
               
                  panaikinti debetinį dokumentą Nr. 2018-1597 „nepagrįstai sumokėtų sumų, susijusių su Parlamento narių padėjėjų išlaidomis, susigrąžinimas remiantis MASD 68 straipsniu ir Finansinio reglamento 78–79 straipsniais“, kuriuo ieškovė informuojama, kad, remiantis 2018 m. spalio 4 d. Generalinio sekretoriaus sprendimu, ji yra skolinga;
               
            
                  —
               
               
                  priteisti iš Europos Parlamento visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas susijęs su neteisėtumu grindžiamu prieštaravimu, nes narių statuto įgyvendinimo taisyklių, priimtų 2008 m. gegužės 19 d. ir liepos 9 d. Europos Parlamento sprendimu, 33 ir 68 straipsniais, būtent dėl aiškumo ir tikslumo trūkumo, yra pažeidžiami teisinio tikrumo ir teisėtų lūkesčių principai.
               
            
                  2.
               
               
                  Antrasis ieškinio pagrindas grindžiamas procedūrinių reikalavimų pažeidimu, tiek, kiek ginčijamame sprendime nenurodomos tikslios priežastys, kodėl nebuvo priimti dokumentai, pateikti kaip atlikto darbo įrodymas. Taigi sprendime nenurodyti motyvai ir taip pažeidžiamas Europos Sąjungos pagrindinių teisių chartijos 41 straipsnis, kuriame įtvirtina teisė į gerą administravimą.
               
            
                  3.
               
               
                  Trečiasis ieškinio pagrindas grindžiamas tuo, kad buvo pažeistos ieškovės teisės, nes ji nebuvo žodžiu išklausyta Generalinio sekretoriaus, o tik rašytinės procedūros metu.